ทางหลวงชนบทเผยขยายถนนราชพฤกษ์ระยะ 2 คืบหน้า 58% 
เมื่อวันที่ 16 ส.ค.59 นายพิศักดิ์ จิตวิริยะวศิน อธิบดีกรมทางหลวงชนบท หรือ ทช. เปิดเผยว่า เพื่อแก้ไขปัญหาจราจรและลดอุบัติเหตุที่จะเกิดขึ้น บริเวณถนนราชพฤกษ์ ทางหลวงชนบทจึงได้ดำเนินการก่อสร้างโครงการขยายถนนราชพฤกษ์ ระยะที่ 2 (ตอนที่ 2) จากซอยจรัญสนิทวงศ์ 13–คลองมหาสวัสดิ์ ระยะทางประมาณ 7.500 กิโลเมตร โดยการก่อสร้างดังกล่าวได้ขยายถนนราชพฤกษ์ (ตอน 2) คืบหน้ากว่า 58% ซึ่งหวังว่าหากก่อสร้างแล้วเสร็จเพิ่มประสิทธิภาพและยืดอายุการใช้งานของถนนราชพฤกษ์ ยกระดับมาตรฐานทาง รองรับความเจริญเติบโตและเพิ่มศักยภาพของถนนโครงข่ายในพื้นที่,ทั้งนี้ทางหลวงชนบท สาย นบ.3021 ที่เริ่มต้นจากแยกตากสิน ในพื้นที่จังหวัดกรุงเทพมหานคร ทอดตัวในแนวเหนือ-ใต้ ผ่านถนนเพชรเกษม ถนนบรมราชชนนี ข้ามคลองมหาสวัสดิ์ เข้าสู่จังหวัดนนทบุรี ผ่านถนนนครอินทร์ ถนนรัตนาธิเบศร์ ถนนชัยพฤกษ์ และสิ้นสุดที่ทางหลวงหมายเลข 345 รวมความยาวประมาณ 31 กิโลเมตร ซึ่งได้ก่อสร้างแล้วเสร็จและเปิดใช้งานมาตั้งแต่ปี 2546 นั้น เดิมมีขนาด 6 ช่องจราจร,นายพิศักดิ์ กล่าวว่า ปัจจุบันมีปริมาณจราจรประมาณ 80,000 คันต่อวัน ส่งผลให้ถนนราชพฤกษ์เกิดปัญหาจราจรติดขัดโดยเฉพาะในชั่วโมงเร่งด่วน ทช.จึงได้ก่อสร้างขยายผิวจราจรเพิ่มเติม โดยก่อสร้างทางคู่ขนานเพิ่มเติมฝั่งละ 2 ช่องจราจร รวมจากเดิมเป็น 10 ช่องจราจร พร้อมทางเท้าและระบบระบายน้ำ โดยได้ดำเนินการก่อสร้างช่วงคลองมหาสวัสดิ์-ถนนรัตนาธิเบศร์แล้วเสร็จ ความยาวประมาณ 8.800 กิโลเมตร (กม.14+100-กม.22+900),อย่างไรก็ตามปัจจุบัน ทช.อยู่ระหว่างการก่อสร้างขยายถนนราชพฤกษ์ ระยะที่ 2 (ตอนที่ 2) ช่วงซอยจรัญสนิทวงศ์ 13-คลองมหาสวัสดิ์ ระยะทางประมาณ 7.500 กิโลเมตร (กม.6+600-กม.14.100) งบประมาณรวม 463 ล้านบาท ขณะนี้งานมีความก้าวหน้ากว่า 58% เร็วกว่าแผน 19% โดยมีกำหนดแล้วเสร็จในเดือน พ.ค.60 นอกจากนี้ ในปีงบประมาณ 60 ทช.มีแผนจะดำเนินการขยายถนนราชพฤกษ์ (ตอนที่ 3) ความยาวประมาณ 8.350 กิโลเมตร (กม.22+900-กม.31.250) ช่วงถนนรัตนาธิเบศร์-ทางหลวงหมายเลข 345 งบประมาณรวมประมาณ 1,236 ล้านบาท
ทางหลวงชนบท เพิ่มประสิทธิภาพโครงข่าย ขยายถนนราชพฤกษ์ ตอน 2 หวังแก้ไขปัญหาจราจรและลดอุบัติเหตุที่จะเกิดขึ้น เพิ่มประสิทธิภาพ ยืดอายุการใช้งานของถนนราชพฤกษ์  
ทางหลวงชนบท,ขยายถนน,ขยายถนนราชพฤกษ์,จรัญสนิทวงศ์ 13 – คลองมหาสวัสดิ์,ข่าว,เศรษฐกิจ,ข่าวเศรษฐกิจ,ไทยรัฐ,ไทยรัฐออนไลน์